Virallinen lehti nro C 370 , 21/12/1999 s. 0098



KIRJALLINEN KYSYMYS E-0741/99 esittäjä(t): Alessandro Danesin (PPE) komissiolle (29. maaliskuuta 1999) Aihe: Vuoristoalueet ja rakennerahastot Huolimatta varojen määrästä suunnitelmassa rakennerahastojen käytöstä vuosina 2000-2006 ei ole määritetty erityisiä toimenpiteitä vuoristoalueille, joilla on ongelmia (syrjäytyminen, pinnanmuodostus, elinkustannukset, ympäristönsuojelu jne.), joita ei voida ratkaista tavoitteisiin 2 ja 5b tarkoitetuilla toimilla, joissa edellytetään muun muassa, että monet alueet hylätään varojen ohjaamiseksi tavoitteeseen 1. Vuoristoalueilla toimivat pk-yritykset ja käsityöläisyritykset eivät koskaan aiemmin ole saaneet osakseen erityistä tukipolitiikkaa, jossa olisi tunnustettu niiden erityisasema ja arvokas rooli reuna-alueiden taloudellisen kehityksen ja työllisyyden lähteenä. Näillä alueilla toimivat pk-yritykset kärsivät perustamisestaan alkaen ja sen jälkeen vaikeista ympäristöoloista, joissa niiden on toimittava, ja niiden taakka on suurempi, mitataan sitä sitten ajassa, kustannuksissa tai toiminnan rajoituksissa. 1. Katsooko komissio, että vuoristoalueilla toimivia pk-yrityksiä pitäisi jollakin tavoin suojella? 2. Katsooko komissio, että rakennerahastojen uudelleen järjestely voisi olla tilaisuus asettaa kiintiö vuoristoalueilla toimivien pk-yritysten ja käsityöläisten tukemiseksi? Komission jäsenen Franz Fischlerinkomission puolesta antama vastaus (7. toukokuuta 1999) Komissio täsmentää, että vaikka vuoristoalueiden erityispiirteiden huomioon ottaminen yhteisön tulevan maatalous- ja rakennepolitiikan suunnittelussa sekä erillisen "vuoristo"-tavoitteen määritteleminen tai erityisaseman myöntäminen vuoristoalueille on suunnittelutyön kannalta välttämättömän yksinkertaisuuden vuoksi vaikeaa, Agenda 2000 avaa kuitenkin mielenkiintoisia mahdollisuuksia vuoristoalueille. Komission esittämässä yleisehdotuksessa otetaan varsin hyvin huomioon kyseisten alueiden monimuotoisuus ja niiden keskeinen asema useilla eri aloilla. Maaseudun kehittämistä koskevan politiikan uudelleenjärjestelyllä, sellaisena kuin siitä säädetään Euroopan maatalouden ohjaus- ja tukirahaston (EMOTR) tuesta maaseudun kehittämiseen annetussa ehdotuksessa neuvoston asetukseksi, pyritään entistä paremmin yhdistämään nykyisiä välineitä sekä ja hajauttamaan toimien toteuttamista. Ohjelmatyön osalta komissio ehdottaa tavoitteen 1 jatkamista, sillä tavoite tähtää kehityksessä jälkeenjääneiden alueiden tukemiseen niille yhteisten ohjelmien avulla ja meneillään olevan uudistuksen jälkeen tavoitteeseen todennäköisesti kuuluu useita merkittäviä vuoristoalueita. Tavoitteeseen 1 kuuluvien alueiden lisäksi uudistettu maaseudun kehittämiseen tähtäävä politiikka tarjoaa kaikille alueille mahdollisuuden hyödyntää maaseudun kehittämisohjelmiin kuuluvia toimenpiteitä. Alueellisiin oloihin mukautettujen ohjelmien käyttöönoton ansiosta voidaan entistä paremmin ottaa huomioon yhteisön alueiden erityispiirteet, mikä on erityisesti omaleimaisuudestaan tunnettujen vuoristoalueiden etujen mukaista. Pk-yritykset ja käsityöläiset tulevat jatkossakin saamaan tuotteiden jalostukseen ja kaupan pitämiseen tarkoitettuja tukia, minkä lisäksi ne voivat saada maaseutualueiden sopeuttamiseen ja kehittämiseen tähtääville toimenpiteille myönnettävää tukea. Kyseiset tuet käsittävät useita pk-yrityksille ja käsityöläisille tyypillisiä toimialoja ja niiden vaikutus tulee ilmeisesti olemaan erityisen merkittävä vuoristoalueilla, joilla kyseisiä tukia tarvitaan erityisen paljon. Lisäksi komission rakennerahastoille esittämässä ohjelmasuunnitelmassa kaudelle 2000-2006(1) pk-yritykset asetetaan etusijalle alueellisen talouspoliittisen kehityksen ja työllisyyden turvaamiseksi. (1) SEK(1999) 103 lopullinen.